சாமுவேல் பிஸ்க் கிறீன்
{{Infobox Person
 | name   = சாமுவேல் ஃபிஸ்க் கிறீன்&lt;br /&gt;Dr Samuel Fisk Green
 | image     = Samuel fisk green.gif
 | image_size= 
 | caption=&quot;தமிழருக்கான மருத்துவ ஊழியர்&quot; மருத்துவர் சாமுவேல் ஃபிஸ்க் கிறீன்
 |birth_name = 
 | birth_date  = [[அக்டோபர் 10]], [[1822]]
 | birth_place = கிறீன் ஹில், வூஸ்டர், [[மசாசுசெட்ஸ்]], [[ஐக்கிய அமெரிக்கா]]
 | death_date  = {{death date and age|1884|5|28|1822|10|10}}
 |death_cause =
 |resting_place =
 |resting_place_coordinates =
 | death_place =
 | occupation  =  மருத்துவர், சமய ஊழியர்
 |residence = 
 |nationality =
 |other_names =
 |known_for =
 |education =
 |employer =
 | title =
 | religion=
 | spouse=
 |children=
 |parents= வில்லியம் ஈ. கிறீன், ஜூலியா பிளிம்ப்டன்
 |speciality=
 |relatives=
 |signature =
 |website=
 |}}
 '''சாமுவேல் ஃபிஸ்க் கிறீன்''' (''Dr Samuel Fisk Green'', ச. வி. கிறீன், அக்டோபர் 10, 1822 – மே 28, 1884) என்பவர் அமெரிக்க மருத்துவரும், கிறித்தவ சமய ஊழியருமாவார். இவர் 1847ஆம் ஆண்டிற்கும் 1872ஆம் ஆண்டிற்கும் இடைப்பட்ட காலத்திலே, மேனாட்டு மருத்துவக்கலை அமெரிக்க மிசன் ஊழியரின் முயற்சியால் [[யாழ்ப்பாணம்|யாழ்ப்பாணத்திலே]] [[தமிழ்|தமிழிலே]] வளர்க்கப்படுவதற்கு அச்சாணியாக இருந்து செயற்பட்டவர். மருத்துவக் கல்வி, தமிழியற் கல்வி, நூலாக்கம், கலைச் சொல்லாக்கம் எனப் பல்வேறு முயற்சிகளில் இவர் வெற்றி கண்டார். அறிவியல் தமிழிற்கு இவரின் முன்னோடிச் செயற்பாடுகளுக்காக அறிவியல் தமிழின் தந்தையாக அறிஞர்களால் கணிக்கப்படுகிறார்.&lt;ref&gt;இராம. சுந்தரம். (2009). ''தமிழ் வளர்க்கும் அறிவியல்''. சென்னை: நியூ செஞ்சரி புக் கவுசு.&lt;/ref&gt;
 
 == வாழ்க்கைக் குறிப்பு ==
 [[ஐக்கிய அமெரிக்கா|அமெரிக்காவின்]] [[மசாசுசெட்ஸ்]] மாநிலத்தின் வூஸ்டர் (''Worcester'') நகரில் வில்லியம் கிறீன், ஜூலியா பிளிம்ப்டன் இணையினரின் பதினொரு பிள்ளைகளில் எட்டாவதாகப் பிறந்தவர் சாமுவேல். பதினொரு வயதிலேயே தாயை இழந்து, தந்தையாலும் தமக்கையாலும் வளர்க்கப்பட்டார். இவரது உடன் பிறந்தவர்களில் ஒருவரான ஆண்ட்ரூ ஹாஸ்வெல் கிறீன் (1820–1903) [[நியூயோர்க்]] நகர வடிவமைப்பாளர்களுள் ஒருவர் ஆவார்.&lt;ref&gt;[http://www.nypap.org/content/andrew-haswell-green New York Preservation Archive Project]&lt;/ref&gt;
 
 18 வயதில் [[இயேசு கிறிஸ்து|கிறித்து]]வின் சேவையில் தம்மை இணைத்துக் கொண்டார். [[1841]] இல் நியூயோர்க் மருத்துவக் கல்லூரியில் (''The College of Physicians and Surgeons of New York'') இணைந்து [[1845]] இல் மருத்துவராக வெளியேறினார்.
 
 == யாழ்ப்பாணத்தில் சேவை ==
 யாழ்ப்பாணத்திலே தமது மிசனரிச் சேவையை நிலைப்படுத்திய அமெரிக்க மிசன், மருத்துவ சேவையையும் துவங்குவதென [[1819]] இல் தீர்மானித்தது. அதன்படி [[1820]] இல் [[பண்டத்தரிப்பு|பண்டத்தரிப்பில்]] முதலாவது மருத்துவ நிலையம் மருத்துவர் ஸ்டேர் தலைமையில் நிறுவப்பட்டது. அவரைத் தொடர்ந்து மருத்துவர் நேதன் உவாட் பணியாற்றினார். உவாட்டின் சேவைக் காலம் முடிவடைய வந்து பணியை ஏற்றவர் தான் மருத்துவர் சாமுவேல் கிறீன். சமயப் பணிக்காகவும் கிறிஸ்தவ சமய போதனைக்குமென வந்த மிசனரிமார் சமூக சேவையும் மனிதாபமான வழிகளையும் தொடர்ந்தார்கள்.
 
 [[நீராவிக் கப்பல்]] மூலம் வந்த கிறீன், [[சென்னை]]யில் தங்கி, பின்பு [[1847]] [[அக்டோபர் 6|ஒக்டோபர் ஆறாம் திகதி]] [[பருத்தித்துறை]]யை வந்தடைந்தார். [[வட்டுக்கோட்டை]]யிலே தமது பணியைத் தொடங்கி, பின்னர் [[1848]] இலே [[மானிப்பாய்]]க்கு மாற்றம் பெற்றார். மானிப்பாயில் மருத்துவ நிலையம் ஒன்றைத் தொடங்கி பணி புரியத் துவங்கினார். அங்கு தான் கிறீனின் சாதனைகள் யாவும் இடம்பெற்றன. அம்மருத்துவமனை இன்று ''மானிப்பாய் கிறீன் நினைவு மருத்துவமனை'' என அழைக்கப்படுகின்றது.
 
 தமது பத்தாண்டுச் சேவை முடிந்த பின் அமெரிக்கா திரும்பி ஓய்வு பெற்ற கிறீன், திருமணம் செய்து கொண்டு, ஐந்து ஆண்டுகளின் பின் மீண்டும் யாழ் திரும்பி, தமிழில் மருத்துவம் கற்பித்தல், நூல்கள் எழுதுதல் ஆகிய பணிகளைத் தொடர்ந்தார்.
 
 == தமிழில் மருத்துவக் கல்வி ==
 [[படிமம்:Green first students.jpg|frame|right|மருத்துவர் கிறீனின் மருத்துவ மாணவர்களின் முதல் தொகுதி (1848–1853)]]
 மருத்துவக்கல்வியை மானிப்பாயிலே தமது கல்லூரியில் தமிழில் கற்பிப்பதென்று [[1855]] ஆம் ஆண்டிலேயே முடிவு செய்தார். அப்போது மாணவர் சிலர் அம்மாற்றத்தை விரும்பவில்லை என உணர்ந்தார். அவ்வேளையிலே தமது கருத்தை வெளிப்படையாகக் கூறினார்.
 
 &quot;''எதிர்காலத்திலே வைத்தியர்கள் தமது சொந்தக் கிராமங்களிலே சேவையாற்றல் வேண்டும். தமது கிராமங்களிலே வாழ்ந்து மக்கட் பணியாற்றலே நோக்கமாகும். அதற்கு இணங்க மறுப்பவர்கள், வேறு தொழிலைத் தேடிக் கொள்ளலாம். [[ஈழம்|ஈழத்தில்]] தமிழில் கற்க இணங்குபவர் மீண்டும் தமது கல்வியைத் தொடரலாம்''&quot;.
 
 இவ்வண்ணம் உறுதியாகக் கூறிய கிறீன், தமிழில் மேனாட்டு மருத்துவத்தைத் துவங்கிய முன்னோடியாவார். தமிழ்மொழி மூலம் 33 வைத்தியரைக் கற்பித்த பின்பே, அவர் அமெரிக்கா திரும்பினார். எனினும், அங்கிருந்தும் தமிழ் நூல்களை வெளியிடும் பணியைத் தொடர்ந்தார்.
 
 == தமிழருக்கான மருத்துவ ஊழியர் ==
 தாம் இறந்தபின் ஒரு நினைவுக்கல் இருக்குமாயின் &quot;தமிழருக்கான மருத்துவ ஊழியர்&quot; (''Medical Evangelist to the Tamils'') என அதில் பொறிக்குமாறு வேண்டிக் கொண்டார். 1884இல் மருத்துவர் கிறீன் இறந்தபோது அவ்வேண்டுகோள் நிறைவேற்றப்பட்டது. வூஸ்டர் கிராம அடக்கசாலையில் அந்நினைவுக்கல் கிறீனை நினைவுபடுத்தி இன்றும் நிமிர்ந்து நிற்கின்றது.
 
 == வெளியிட்ட நூல்கள் ==
 மருத்துவர் கிறீன் மொத்தம் 24 நூல்களைத் தமிழில் எழுதி வெளியிட்டார். அவற்றில் சில:
 * ''கட்டரின் அங்காதிபாதம், சுகரணவாதம், உற்பாலனம்'' – Cutter's Anatomy, Physiology and Hygiene, (இரண்டாம் பதிப்பு: மதராஸ், 1857, பக். 204)
 * ''மோன்செல்ஸ் மாதர் மருத்துவம்'' – Maunsell's Obstetrics, 258ப., 1857
 * பிள்ளைப் பேறு தொடர்பான மருத்துவ வைத்தியம்'' (Midwifery) (1857) [http://www.tamilvu.org/courses/degree/p201/p2012/html/p2012032.htm]
 * ''துருவிதரின் இரணவைத்தியம்'' – Druitt's Surgery, 504ப., 1867
 * ''கிறேயின் அங்காதிபாரதம்'' – Gray's Anatomy, 838ப., 1872
 * ''மனுசகரணம்'' – Dalton's Physiology, 590ப., 1883
 * ''வைத்தியாகரம்'' – (1872)
 * ''கெமிஸ்தம்'' – Well's Chemistry, 516ப.,1875
 * ''வைத்தியம்'' (1875)
 * ''கலைச் சொற்கள்'' (1875)
 * ''இந்து பதார்த்த சாரம்'' – Pharmacopoeia of India, 1884 (மொழிபெயர்ப்பு உதவி)
 * ''வைத்தியம்'' – Practice of Medicine, 1884 (மொழிபெயர்ப்பு உதவி)
 
 == மேற்கோள்கள் ==
 {{Reflist}}
 
 == உசாத்துணைகள் ==
 * [[இ. அம்பிகைபாகர்]], ''Scientific Tamil Pioneer Dr Samuel Fisk Green'', கொழும்பு: [[1998]]
 
 == வெளி இணைப்புகள் ==
 * [http://www.hinduonnet.com/thehindu/mp/2005/01/03/stories/2005010300240300.htm Pioneer of 'Scientific Tamil' (The Hindu)] {{Webarchive|url=https://web.archive.org/web/20060904213432/http://www.hinduonnet.com/thehindu/mp/2005/01/03/stories/2005010300240300.htm |date=2006-09-04 }}
 * [http://www.hinduonnet.com/thehindu/mp/2004/11/29/stories/2004112900110300.htm Tamil treasure in U.S. library (The Hindu)] {{Webarchive|url=https://web.archive.org/web/20060902165212/http://www.hinduonnet.com/thehindu/mp/2004/11/29/stories/2004112900110300.htm |date=2006-09-02 }}
 * [http://www.archive.org/details/lifelettersofsamgree Life and letters of Samuel Fisk Green, M. D., of Green Hill], தொகுப்பு: எபனேசர் கட்லர், 1891 - {{ஆ}}
 
 [[பகுப்பு:தமிழ் வளர்த்த பிற மொழியினர்]]
 [[பகுப்பு:அமெரிக்க அறிவியலாளர்கள்]]
 [[பகுப்பு:அறிவியல் தமிழ் எழுத்தாளர்கள்]]
 [[பகுப்பு:1822 பிறப்புகள்]]
 [[பகுப்பு:1884 இறப்புகள்]]
 [[பகுப்பு:தமிழ்வழிக் கல்வி செயற்பாட்டாளர்கள்]]
 [[பகுப்பு:தமிழ் கலைச்சொல் அறிஞர்]]
 [[பகுப்பு:ஆங்கிலம்-தமிழ் மொழிபெயர்ப்பாளர்கள்]]
 [[பகுப்பு:அறிவியல் தமிழ் மொழிபெயர்ப்பாளர்கள்]]